Ég kynntist vörunum frá Anastasia Beverly Hills á ferðalagi mínu um Bandaríkin síðasta sumar . Þá fjárfesti ég í mínu fyrsta Dipbrow Pomade eftir að ég hafði lesið að það hafi verið notað á augabrúnirnar á Kim K á brúðkaupsdaginn . Ég var áður að nota aðra skáskorna augabrúna bursta en fékk aldrei nógu góða útkomu en eftir að ég keypti mér skáskorna E 65 Sigma burstann minn er lífið allt annað . Ég mæli eindregið með öllum vörunum frá Anastasia en að sjálfsögðu nota ég þær aldrei allar í einu . Ég á tvo liti í Dipbrow Pomade-inu bæði Dark Brown og Ebony , Brow Wiz í Dark Brown og Brow Powder Duo * í litnum Granite . Athugið að ég nota frekar dökka liti þar sem hárið mitt er litað svart og augabrúnirnar mínar náttúrulega mjög dökkar þrátt fyrir náttúrulega ljóst hárið . Það er svona að vera furðuleg blanda af foreldrum sínum . Oddurinn er mjög mjór og á endanum er greiða sem ég nota alltaf áður en ég byrja að fylla inn og móta augabrúnirnar . Þessa vöru nota ég þegar ég vil mjög náttúrulegt útlit . Sigma E 65 Skáskorinn Augabrúnabursti í Kopar – hér Langbesti augabrúnabursti sem ég hef eignast og nota ég hann daglega . Fjárfesti í honum i janúar og næ ég miklu betur að nota Anastasia vörurnar mínar með honum . Allar vörurnar nema Anastasia Brow Powder Duo ( stjörnumerkt ) hefur greinarhöfundur keypt sjálfur .